
נידה יז ע"ב



טקסט הדף מנוקד



אֲפִילּוּ מָלֵא חַרְדָּל


מַתְנִי' מָשָׁל מָשְׁלוּ חֲכָמִים בָּאִשָּׁה הַחֶדֶר וְהַפְּרוֹזְדוֹר וְהָעֲלִיָּיה


דַּם הַחֶדֶר טָמֵא דַּם הָעֲלִיָּיה טָהוֹר נִמְצָא בַּפְּרוֹזְדוֹר סְפֵקוֹ טָמֵא לְפִי שֶׁחֶזְקָתוֹ מִן הַמָּקוֹר


גְּמָ' רָמֵי בַּר שְׁמוּאֵל וְרַב יִצְחָק בְּרֵיהּ דְּרַב יְהוּדָה תְּנוֹ נִדָּה בֵּי רַב הוּנָא אַשְׁכְּחִינְהוּ רַבָּה בַּר רַב הוּנָא דְּיָתְבִי וְקָאָמְרִי הַחֶדֶר מִבִּפְנִים וְהַפְּרוֹזְדוֹר מִבַּחוּץ וַעֲלִיָּיה בְּנוּיָה עַל שְׁתֵּיהֶן וְלוּל פָּתוּחַ בֵּין עֲלִיָּיה לַפְּרוֹזְדוֹר


נִמְצָא מִן הַלּוּל וְלִפְנִים סְפֵקוֹ טָמֵא מִן הִלּוּל וְלַחוּץ סְפֵקוֹ טָהוֹר


אֲתָא וַאֲמַר לֵיהּ לַאֲבוּהּ סְפֵקוֹ טָמֵא אֲמַרְתְּ לַן מָר וְהָא אֲנַן שֶׁחֶזְקָתוֹ מִן הַמָּקוֹר תְּנַן


אֲמַר לֵיהּ אֲנָא הָכִי קָאָמֵינָא מִן הַלּוּל וְלִפְנִים וַדַּאי טָמֵא מִן הַלּוּל וְלַחוּץ סְפֵקוֹ טָמֵא


אָמַר אַבָּיֵי מַאי שְׁנָא מִן הַלּוּל וְלַחוּץ דִּסְפֵקוֹ טָמֵא דְּדִלְמָא שָׁחֲתָה וּמֵחֶדֶר אֲתָא מִן הַלּוּל וְלִפְנִים נָמֵי אֵימָא אִזְדְּקַרָה וּמֵעֲלִיָּיה אֲתָא


אֶלָּא אָמַר אַבָּיֵי אִי בָּתַר חֲשָׁשָׁא אָזְלַתְּ אִידֵּי וְאִידֵּי סָפֵק הוּא וְאִי בָּתַר חֲזָקָה אָזְלַתְּ מִן הַלּוּל וְלִפְנִים וַדַּאי טָמֵא מִן הַלּוּל וְלַחוּץ וַדַּאי טָהוֹר


תָּנֵי רַבִּי חִיָּיא דָּם הַנִּמְצָא בַּפְּרוֹזְדוֹר חַיָּיבִין עָלָיו עַל בִּיאַת מִקְדָּשׁ וְשׂוֹרְפִין עָלָיו אֶת הַתְּרוּמָה וְרַב קַטִּינָא אָמַר אֵין חַיָּיבִין עָלָיו עַל בִּיאַת מִקְדָּשׁ וְאֵין שׂוֹרְפִין עָלָיו אֶת הַתְּרוּמָה


לְהָךְ לִישָּׁנָא דְּאָמַר אַבָּיֵי אִי בָּתַר חֲשָׁשָׁא אָזְלַתְּ מְסַיַּיע לֵיהּ לְרַב קַטִּינָא וּפְלִיגָא דְּרַבִּי חִיָּיא


לְהָךְ לִישָּׁנָא דְּאָמְרַתְּ אִי בָּתַר חֲזָקָה אָזְלַתְּ מְסַיַּיע לֵיהּ לְרַבִּי חִיָּיא




רש"י





	ואפילו מלא חרדל. שאין נוגע בתנור אלא גרגרין שאצל הדפנות ואפ''ה כולו טמא מן האויר: מתני' החדר והפרוזדור. בגמ' מפרש היכי קיימי: דם החדר טמא. והיינו מקור: ספקו טמא. מספק טמא טומאה ודאית: שחזקתו כו'. במקור מחזקינן ליה ולא אמרינן מעלייה אתא ודמים דעלייה טהורין דמפרוזדור לא אתי דם אלא דמי חדר ודמי עלייה פעמים שהן נכנסין לפרוזדור: גמ' חדר מבפנים ופרוזדור מבחוץ. שניהם זה אצל זה בעובי גופה חדר לצד אחוריה ופרוזדור לפניה וכותלי רחם למטה באמצע פרוזדור ודרך שם דמים יוצאים: ולול פתוח כו'. ודמי עלייה באין לפרוזדור דרך הלול: נמצא בפרוזדור. מן הלול ולפנים לצד החדר: ספקו טמא. דאי מעלייה אתא מן הלול ולחוץ איבעי ליה לאשתכוחי דהא כי נחית מן הלול לפרוזדור כלפי חוץ הוא יורד ויוצא דרך יציאה ואינו חוזר לצד אחוריה ולקמן פריך ודאי טמא הוי ואמאי קתני ספקו טמא: ספקו טמא. ולא ודאי מדקתני מן הלול ולחוץ ספקו טהור: והא אנן שחזקתו מן המקור תנן. מדקתני חזקתו מכלל דטומאה ודאית קאמר ובמאי מוקמת לה לא מן הלול ולפנים ולא מן הלול ולחוץ דלדידך ליכא טומאה ודאית: מן הלול ולפנים. ודאי טמא ומתניתין מן הלול ולפנים: ספקו טמא. לתלות שהרי שני דמים יוצאין דרך שם דמי החדר ודמי העלייה ולא ידעינן מהי אתא ואע''ג דאיכא לאחזוקי בדם עלייה דאי מחדר אתא לא הוה אזיל בפרוזדור עד מן הלול ולחוץ דהוה נפיק ליה ונחית דרך יציאת פתח פרוזדור אפ''ה מטמאינן לה מספקא דילמא שחתה ונפלה על פניה ונשתרבב הדם בכל הפרוזדור ובא מצד אחוריה לצד פניה כשיצא מן החדר. דספקו טמא. ולא אמרינן ודאי טהור: אזדקרה. נזקפה לצד אחוריה כגון פרקדנית שקורין שובינ''א ואיכא למימר מעלייה נחית לפרוזדור והא דלא נפיק ונחית מפרוזדור דרך פתח בית הרחם וחזר לצד החדר משום זקיפה הוא וכיון דאיכא לאחזוקי הכי והכי הוי ספק ולא ודאי: אי בתר חששא אזלת. דלא מחזקת ליה לדם כמנהגו והילוכו אלא באת לחוש לקורות הנולדות כגון שחתה: אידי ואידי ספקא הוי. דכי היכי דמספקא מן הלול ולחוץ דלמא שחתה איכא לספוקי נמי מן הלול ולפנים דלמא אזדקרה: ואי בתר חזקה אזלת. דמחזקת ליה לדם כמנהג הילוכו ולא חיישינן לאימור שחתה ולאימור אזדקרה: מן הלול ולפנים ודאי טמא. דודאי מחדר אתא דאי מעלייה אתא מן הלול ולחוץ איבעי ליה לאשתכוחי ומתניתין דקתני שחזקתו מן המקור נמי מן הלול ולפנים: מן הלול ולחוץ ודאי טהור. ולא אמרינן אימור שחתה והוה ליה ספק לתלות אלא כמנהג מחזקינן ליה ודאי טהור: חייבין עליו. אם נכנסה למקדש דודאי טמאה ולקמן מפרש אי מן הלול ולפנים אי לחוץ: אין חייבין. אבל איסורא איכא אלמא ספק הוא: להך לישנא. דאי בתר חששא אידי ואידי ספקא הוא: מסייע ליה לרב קטינא. דאמר ספקא הוא ומוקמינן בין מן הלול ולפנים בין מן הלול ולחוץ ופליגא דר' חייא אדאביי דהא על כרחיך לאביי להאי לישנא ליכא טומאה ודאי לא שנא לפנים לא שנא לחוץ לא שנא בגג לא שנא בקרקעית דכיון דתלי טעמא בחששא בכולהו איכא לספוקי הכי והכי: להך לישנא. דבתר חזקה מסייע ליה לר' חייא ומתוקמא במן הלול ולפנים:





תוספות





	אפילו מלא חרדל. למאי דמפרש ר''ת דאין פחות מכביצה מקבל טומאה לאו דוקא מלא חדדל אלא מלא ביצים אלא משום דמדרבנן מקבל טומאה נקט ליה: פרוזדור. פרוז בלשון יון לפני דור לשון דירה אית דגרס פרוזדור בדלי''ת: ודם העלייה. משמע דדם העלייה טהור אפי' הוא ממראה דמים טמאים דאי אין בעלייה מד' מיני דמים טמאים אם כן דם שבפרוזדור אמאי הוי ספק נחזי אי הוי מד' מיני דמים אי לאו ודוחק לומר דאיירי בנאבד והיינו טעמא דטהור דכתיב ממקור דמיה דוקא דמי מקור דהיינו חדר אי נמי דמיה כתיב מקום שמצויין שם הרבה דמים ובעלייה ליכא אלא מין אחד: והתנן שחזקתו מן המקור. ואע''ג דבמתני' קתני נמי ספקו טמא היינו ספקו ודאי טמא כדקתני בהדיא שחזקתו מן המקור והוה מצי לשנויי כגון שנמצא בקרקע פרוזדור כדמשני בסמוך אר' חייא א''נ שמא קרקע פרוזדור לא הוה קרי ליה ספק: מן הלול ולפנים נמי כו'. פירוש לדבריך שאתה חושש לשינוי אמאי ודאי טמא ניחוש נמי דלמא איזדקרה ומעלייה אתא ותימה דאדרבה כיון דמן הלול ולחוץ אע''פ שמן העלייה הוא בא שם כדרכו חיישינן לדם החדר שהוא רחוק ואין יכול לבא אלא ע''י שחייה משום דרוב דמים מן המקור אתו מש''ה יש לטמא בודאי מן הלול ולפנים ולתלות בדמי החדר המרובים והקרובים יותר מדמי העלייה וע''ק דבפרק לא יחפור (ב''ב דף כד.) א''ר חנינא רוב וקרוב הלך אחר הרוב ומוכח התם דרבי חנינא מיירי אפילו בקורבא דמוכח ואמר אביי אף אנן נמי תנינא כר' חנינא נמצא בפרוזדור ספקו טמא שחזקתו מן המקור ואע''ג דאיכא עלייה דמקרבה טפי ומאי ראייה מייתי דהא ללישנא דבתר חששא אזלת לא אזלינן בתר רובא כלל טפי מקורבא אלא אידי ואידי ספקא הוי ואפילו מן הלול ולפנים שדמי החדר רוב וגם באין משם בלא שינוי חיישינן לדמי העלייה שהם מעטים ואינם יכולין לבא שם אא''כ נזדקרה וללישנא דבתר חזקה אזלת מטהר מן הלול ולחוץ ולא חייש לרובא דדמי החדר והא דמטמא מן הלול ולפנים לאו משום רובא גרידא אלא משום דבא נמי מן החדר בלא שינוי וקורבא דעלייה לא מוכח כלל דלא חיישינן לאיזדקרה ונראה לפרש דכל אמוראי דשמעתין איירי בגג פרוזדור וכן הענין דגג פרוזדור מן הלול ולפנים גבוה ומשתפע ועולה ואינו יכול לבא שם מן העלייה אלא א''כ נזדקרה ומן החדר אינו יכול לבא לגג פרוזדור אפילו מן הלול ולפנים אלא א''כ שחתה ביותר והוא שינוי גדול מדיקור של עלייה כי הלול שדמי החדר יוצאים לפרוזדור הוא לצד קרקע פרוזדור אבל מן הלול ולחוץ משתפע ויורד ובא שם מן העלייה כדרכו ומן החדר בא שם בשינוי גדול יותר ממן הלול ולפנים והשתא פריך שפיר מ''ש מן הלול ולחוץ דספק אף על גב דמן החדר אינו בא שם אלא בשינוי גדול מאד ומן העלייה בא שם כדרכו אלא משום דשחתה רגילות הוא דאי לא רגילות הוא הוי ודאי טהור ואפילו הכי לא בעי למיזל בתר רובא שיהא ודאי טמא מן הלול לפנים נמי אימור איזדקרה דכיון דשחתה רגילות הוא איזדקרה נמי רגילות ואמאי ודאי טמא ואע''ג דרוב דמים מן המקור אין ללכת אחר הרוב כמו מן הלול ולחוץ דלא הוי טמא ודאי אף ע''ג דשחתה הוי רגילות אלא אמר אביי אי בתר חששא אזלת משום דשחתה רגילות הוא כדפרישית אידי ואידי ספקא ואי בתר חזקה אזלת ולא בתר חששא דשחתה לאו רגילות הוא מן הלול ולחוץ ודאי טהור ומ''מ מן הלול ולפנים אע''ג דשחתה לאו רגילות הוא הוי ודאי טמא דממה נפשך על ידי שינוי בא או שחתה או איזדקרה ואית לן למימר דמן החדר אתא משום דחזקת דמים מן המקור באין ומוכח שפיר בלא יחפור מהא לישנא דבתר חזקה דהוי עיקר כדמשמע לישנא שחזקתו מן המקור דרוב וקרוב הלך אחר הרוב אפילו בקורבא דמוכחא דמן הלול ולפנים ודאי טמא דאזלינן אחר רוב דמים שמן המקור אע''ג דהעלייה מקרבא ומוכח דהא מעלייה בא בשינוי מועט יותר ממן החדר כדפרישית: ואין שורפין עליו את התרומה. תימה כיון דהוי ספק טומאה ברה''ר טהור ודאי וברה''י טמא ודאי ושורפין וי''ל כדפירשתי לעיל (דף ב.) דמסוטה לא ילפינן טומאה דאתיא ע''י ראיית גופה לכן בכל מקום ספק וצ''ע במכילתין (דף עא.) גבי דם תבוסה דמשמע דספק יצא מחיים ספק לאחר מיתה ברשות היחיד ספקו טמא ברשות הרבים ספקו טהור ואם תאמר וכיון דלא ילפינן מסוטה נוקי אשה בחזקתה ונטהר אפילו ברשות היחיד ויש לומר משום דדמי החדר מצויין ביותר כדאמר בלא יחפור (ב''ב דף כד.) רוב ומצוי קאמרת ולא חשיב חזקה וקורבא לגבי רובא אלא כפלגא ופלגא:





ריטב"א

והא אנן שחזקתו מן המקור תנן. פי׳ דמשמע חזקה ודאית ומיהו לא קשיא לאידך דדילמא הכי קאמר דמחזיקנן לי׳ מן המקור מפני שהוא מצוי יותר.



אנא הכי אמרי להו. פי׳ ומאי דאמרי אינהו מנפשייהו אמרו כן שהם סוברין כן והיינו דאתינן לקמן לפרושי מתנייתא אליבא דידהו דאי אליבא דרב הונא אמרוה ובשיעותא מאי מפרשי אליבא דידהו אלא ודאי כדאמרן.



אי בתר חששא אזלת. פירוש לאו בדרך שאלה אמר לה אלא משום מתנייתא דלקמן דמשמע ליה דר׳ חייא חייש ורב קטינא לא חייש והיינו דאמרינן לקמן להך לישנא דאמר אביי׳ ור׳ ומאי לישנא שייך לומר במאי דאמר ליה דרך שאלה וכמאן דאתי ממה נפשך אלא ודאי הכי קאמר אי סבירא לן דמאן דחייש אימא הכי ואי סבירא לן במאן דלא חייש אימא הכא ומהו רב הונא לא חשבי בהא דסבר דשחתא שכיח אזדקר׳ לא שכיח.



חייבין עליו ושורפין עליו. פי׳ קתני להו תרוייהו לאשמועינן מייתורא דטומאה ודאית היא לחייב קרבן ודאי ולשרוף תרומה של תורה.





תוספות רא"ש

ואפי' מלא חרדל. לאו דוקא דאין אוכל מקבל טומאה פחות מכביצה:



דם העלייה טהור. תימה מנא לן דטהור וכ"ת משום דלקמן נפקא לן מקרא ה' דמים ודם העלייה לאו מאותו המראה א"כ דם הנמצא בפרוזדור למה הוי ספק וי"ל דהיינו טעמא דטהור דכתיב בקרא ממקור דמיה ולא טמא הכתוב אלא דם המקור והיינו החדר שמצויין שם רוב דמים שהוא כמו מקור נובע ועי"ל דכיון דנפקא לן מקרא ה' דמים א"כ לא טמא הכתוב אלא במקום שכולן מצויין וקים להו דבעלייה לא משתכחי כולהו:



והא אנן תנן שחזקתו מן המקור. ותימה והא מתני' נמי קתני ספקו טמא ומפרשינן ליה ספיקו ודאי טמא וי"ל דרבה הוה ידע דאינהו לא קאמרי הכי עי"ל דמתני' אין לחוש כיון דקתני בהדיא שחזקתו מן המקור ורש"י דייק דספיקו טמא ולא ודאי מדתנן מן הלול ולחוץ ספיקו טהור דאי סבירא להו מן הלול ולפנים ודאי טמא הוה להו לטמויי מספק מן הלול ולחוץ וליכא למימר דסבירא להו כלישני דבתר חזקה אזלת דא"כ לא הוה להו למימר ספיקו טהור דלהך דלהך לישנא ליכא ספיקא והא דאמרינן דספיקו טמא לישנא דמתני' נקט:



אימר שחתה ומחדר אתא. תימה אמאי לא נטהר מן הלול ולחוץ מספק ספיקא דאימר לא שחתה ואת"ל שחתה אימור מעלייה אתא כלומר יותר רגיל בלא שחייה מעל ידי שחייה וכן מן הלול ולפנים [הו"ל לומר] דטמא ודאי דאימור לא נזדקרה ומחדר אתא ואת"ל מזדקרא אכתי איכא למתלי בחדר ואמאי אמר אביי דספיקא הוי. ועוד תימה דמשמע דמההוא טעמא דמטמינן מן הלול ולחוץ אית לן לתלות לטהר מן הלול ולפנים אדרבה מההוא טעמא דמחמרינן מן הלול ולחוץ ולתלות בדם החדר ואע"פ שהוא רחוק משום דרוב הדמים מן המקור מההוא טעמא גופיה יש לנו לטמאות מן הלול ולפנים ודאי ולתלות בדם החדר המרובין והקרובים יותר מדמי העלייה ועוד תימה דבפ' לא יחפור דייק אביי דרוב וקרוב הולכין אחר הרוב ממתני' דקתני ספיקו טמא שחזקתו מן המקור ואף ע"ג דאיכא עלייה דמיקרבא והיכי דייק מינה והא ללישנא דבתר חששא לא אזיל בתר רובא כלל טפי מבתר קורבה דאידי ואידי ספיקא הוי וללישנא דבתר חששא לא אזיל [אלא בתר] חזקה מטהר מן הלול ולחוץ ולא חייש לרוב דמי החדר והא דמטמי מן הלול ולפנים לאו משום רובא אלא משו' דלא איזדקרא. ועוד תימה לי מאי קאמר התם אע"ג דאיכא עלייה דמיקרבא גם לחדר הם קרובים דביציאתו מן החדר בא לפרוזדור ונראה לפרש שכן הוא הענין שגג פרוזדור מן הלול ולפנים גבוה הרבה ואינו יכול לבא מן העלייה שם אלא א"כ נזדקרה וגם מן החדר אינו יכול לבא לגג פרוזדור אלא אם כן שחתה אבל מן הלול ולחוץ אין גג פרוזדור כל כך גבוה ויכול לבא שם מן העלייה כי אורחיה בלי שינוי ומן החדר אינו יכול לבא שם אלא על ידי שחייה מרובה והכי פריך מאי שנא מן הלול ולחוץ דמשוית ליה ספיקא אע"ג דמן העלייה יכול לבא שם כדרכו ומן החדר אינו יכול לבא שם אלא בשחייה מרובה משום דאימור שחתה ומן החדר אתא. וע"כ כיון דחיישינן לשחתה רגילות הוא דאם לא היה רגילות ומצוי (זה בזה) הוי ודאי טהור ואע"ג דרגילות הוא לא בעי למימר שיהיה ודאי טמא אע"ג שרוב דמים מן החדר אלא חשבינן ליה ספק. מן הלול ולפנים נמי אימור איזדקרא ומעלייה אתא ואמאי אמרינן דודאי טמא דמדשחתה רגילות כמו כן איזדקרא רגילות. ואע"ג דרוב דמים מן המקור לא הוה לן למימר דודאי טמא כמו מן הלול ולחוץ דלא בעית לטמויי ודאי אע"ג דשחתה רגילות הוא:





תוספות רי"ד

מן הלול ולחוץ ספיקו טמא פי' וכגון שנמצא בגג הפרוזדור שיש להסתפק ולומר דאילו מחדר אתא היה נמצא בקרקע פרוזדור והאי דנמצא בגג הפרוזדור יש לומר מעלייה אתא:





מהרש"א - חידושי הלכות

תוס' בד"ה מן הלול ולפנים כו' ולתלות בדמי החדר המרובים והקרובים יותר כו' ונראה לפרש דכל אמוראי דשמעתין איירי בגג כו' עכ"ל יראה דהא פשיטא דבמן הלול ולפנים ליכא למתלי בדמי חדר אלא על ידי שינוי לרמי בר שמואל ורבי יצחק ב"י כדלקמן אלא דמשמע ליה לאביי דקרוב יותר למתלי בדמי חדר מלמתלי בדמי העליה כדקאמר ואי בתר חזקה אזלת מן הלול ולפנים ודאי טמא ובלאו תירוצם לקושייתם נמי צריכין לומר לסוגיא דשמעתין לאביי דאיירי בגג פרוזדור דכיון דאמוראי דלעיל בגג פרוזדור קאיירו ע"כ דאביי נמי בהכי קאיירי דאם לא כן ללישנא דבתר חזקה אזלת במאי פליגי דהא בקרקע פרוזדור מודו ועוד דבקרקע פרוזדור פשיטא דטמא דלא גרע מנמצא על שלו או על שלה כמו שהקשו לקמן לפרש"י וצריכין גם אנו לחלק דגג מן הלול ולפנים משתפע ועולה מן הלול ולחוץ משתפע ויורד דמש"ה במן הלול ולפנים טמא טפי ממן הלול ולחוץ אלא שהוצרכו להוסיף בתירוץ קושייתם לאביי שדמי החדר יוצאים לפרוזדור לצד קרקע דהוה שינוי גדול לבא משם לגג פרוזדור יותר מע"י דיקור של עליה וק"ל:





מהר"ם

ברש"י ד"ה ספקו טמא ולא ודאי מדקתני מן הלול ולחוץ ספקו טהור. י"ל דדייק לה מדמטהר לגמרי בחוץ מן הלול מכלל דבלפנים מן הלול אינו מטמא ודאי דאל"כ דהיה מיקל כ"כ בחוץ מן הלול. כללא דשמעתא הציור לפרש"י כזה ולפי פי' התוס' הציור כזה:? :





חכמת שלמה

רש"י בד"ה ספקו טמא כו'. ונשתרבב הדס בכל הפרוזדור כו' כצ"ל:


תוס' בד"ה ואין שורפין כו' גבי דם תבוסה כו'. נ"ב פירוש היוצא מן ההרוג:





רש"ש

במשנה משל משלו חכמים באשה. כה"ג לקמן (ד' מז) במשנה:



רש"י ד"ה חדר מבפנים. ופרוזדור לפניה. כצ"ל:



רש"י ד"ה ספיקו טמא. ולא ודאי מדקתני כו'. עי' מהר"מ מש"כ בכוונתו. וק"ל מדאביי דאמר ואי בתר חזקה אזלת מן הלול ולפנים ודאי טמא מן הלול ולחוץ ודאי טהור. וי"ל:



רש"י ד"ה מן הלול ולחוץ ודאי טהור (בסופו). וודאי טהור. כצ"ל:



תד"ה מן (בגליון). משום דשחתה הוי רגילות. כצ"ל:



בא"ד בתוס'. והוא שינוי גדול מדיקור של עלייה. לכאורה ה"נ להגיה מזיקור כי הד' דמלת איזדקרה שבגמ' הוא תחת ת' בבנין התפעל והשרש הוא זקר כמו הזדמנתון (דניאל ב) כמ"ש המדקדקים. וכן הערוך מביאו בערך זקר:





הגהות יעב"ץ

רש״י ד"ה חדר מבפנים וכו' ופרוזדור לפניה כצ״ל:


ד״ה ספקו טמא וכו׳ ואע״ג דאיכא לאחזוקיה בדם עליה כצ"ל:


ד"ה אי בתר חששא וכו׳ אלא באת לחוש כצ"ל:


ד"ה ואי בתר חזקה אזלת דמחזקת ליה לדם כצ״ל:


תוס׳ ד"ה מן הלול ולפנים וכו׳ והוא שינוי גדול מזיקור של עלייה כצ"ל:





גליון הש"ס - רבי עקיבא איגר

מתני' נמצא בפרוזדור. עי' לקמן מב ע"ב תוד"ה שהוציא:





חידושי חת"ס

שחזקת דמים מן המקור. בנב"י רוצה להוכיח מכאן דהרגשת זיבת דבר לח מיקרי הרגשה דאלת"ה אלא בעי' הרגשה ממש שנפתח מקורה וכדעת שב יעקב ז"ל. וא"כ אי ארגשה פשיטא שהוא מהמקור ואי לא ארגשה ואפי' אי הוא מהמקור טהורה. אלא ע"כ דסגי בהרגשת זיבת דבר לח. וזה א"א לברר אם הדבר לח הוא מדם המקור או מדם העלי'. אמנם עי' בפלתי ריש הלכות נדה נשמר מזאת הקו'. וכ' דמכאן ראיה להרמב"ם דחזקה על דם המקור שאינו יוצא אלא בהרגשה פי' ואי דם המקור הוא אמרינן ארגשה ולאו אדעתה. ונב"י בעצמו מייתי סברא זו. אלא ראייתו מדלא מקשה מניה הש"ס לשמואל ומשני ליה כנ"ל. ויש להאריך בזה לדינא ובמקום אחר אי"ה דעתי להאריך בזה:


אתא וא"ל לאבוה ספקו טמא אמרת לן מר. מכאן משמע כרמ"א יו"ד רס"י רמ"ב דאביו שהוא רבו מובהק קורא לו רבי ולא אבא שהרי כאן קרא לו מר ולא אבא. ורמ"א הביא ראיה מר"ש ב"ר שקרא לאביו רבי. והש"ך דחה דנשיא שאני וכאן לא שייך דחייתו:


א"ל אנא הכי קאמינא וכו' א"ל אביי מ"ש מן הלול וכו' אלא אמר אביי וכו'. י"ל סברת רמי בר שמואל ור"י ברי' דר"י משום דנגד רוב דם מן המקור איכא מיעוט מן העליה שהוא קרוב. וגם דם מיעוט היוצא מן המקור בלא הרגשה. דנהי דחזקה על דם המקור שאינו יוצא אלא בהרגשה. היינו חזקה דאתי מכח רובא דרוב נשים בהרגשה חזיין מ"מ איכא מיעוט רואים בלא הרגשה. ונהי דבעלמא רוב וקרוב הולכין אחר הרוב מ"מ הכא כיון דבלא מיעוט הקרוב איכא עוד מיעוט אחר דחזיא בלא הרגשה והו"ל פלגא ופלגא ואוקמינן לאשה בחזקת טהרה שלה וטהורה. ואף ע"ג דכ' תוס' כיון דהכא הוא רוב ומצוי לא מחשב חזקה שלה כנגד הרוב ע"ש. מ"מ א"ש דאינהו מצי סברי דבעלמא נמי לא אמרינן רוב וקרוב הולכים אחר הרוב אלא ברוב המצוי וכמ"ש בסמוך אי"ה. וא"כ כיון דאיכא נגד הרוב ומצוי מיעוט הקרוב ועוד מיעוט [דחזי'] בלא הרגשה ונעשה ממנו פלגא. א"כ תו מוקמינן בחזקת טהרה וטהורה. אך כ"ז מלול ולחוץ דהו"ל קורבא מעליא משא"כ מלול ולפנים דלא מצי אתי מן העליה אלא ע"י אזדקרא. א"כ תו לא מצרפי' הני תרי מיעוטי להיות פלגא ופלגא כדי דנוקמא לאשה בחזקת טהרה אלא רוב הוה עדיף ומהדין לטמאה לגמרי אלא דמוקמינן הנך מיעוטי לחזקת טהרה והו"ל פלגא ופלגא וטמאה מספק. זהו סברת תלמידי ר"ה. אך ר"ה ס"ל כתירוץ התוס' דרוב ומצוי דוחה להחזקה ומשום כן מן הלול ולחוץ ספיקא הוה. דמיעוטא הנ"ל עושה אותה ספק ולא נימא אוקמה אחזקה. ומן הלול ולפנים דמיגרע כח דמיעוטא דעליי' א"כ טמאה ודאי ולא אזיל בתר חזקת טהרה כלל. ובהא פליגי ר"ה ורמי בר שמואל:


אמנם ע"ז הקשה אביי מ"מ מן הלול וכו'. ועיקר קושייתו דהרי מן הלול ולחוץ נמי הרוב דמקור נגרע כחו שלא בא אלא ע"י שחיי' ומ"ש דמן הלול ולפנים אמרינן דמגרע כח הקורבא משום שבא ע"י הזדקרות א"כ מן הלול ולחוץ נמי מגרע כח הרוב כיון שא"א לבוא אלא ע"י שחיי'. והיינו יכולין לתרץ כיון שהוא רוב המצוי יפה כחו אפי' כשאינו יכול לבוא אלא ע"י שחיי' מ"מ כיון שגם הוא מצוי טובא אזלינן בתריה. אלא דלפ"ז הדר הו"ל למיזל בתר חזקת טהרה של אשה דא"ל כתי' תוס' משום דרוב ומצוי הוא. דזהו דוקא אי בלא חזקה הוי סגי ברוב שאינו מצוי א"כ הכא דנוסף עליו שהוא גם כן מצוי יכול לעמוד נגד חזקת טהרה. אבל השתא דאמרינן דאי לאו דהוה מצוי לא הוה אזלינן בתריה משום שאינו בא אלא ע"י שחיי'. א"כ מי יעמוד נגד חזקת טהרה שלה. וכל זה נכלל בקו' אביי:


ובזה היה נראה ליישב פסק הרמב"ם שפסק כר"ה ולא חש לקושית אביי. והיינו משום די"ל דלא אזלינן בתר חזקת האשה כיון דמגופה קחזיא ועלולה לראות כדלעיל ריש מכילתין וכמ"ש תוס' לקמן בשמעתין ד"ה למעוטי רובא ע"ש. והא דכ' תוס' הכא משום דדמי החדר מצוין ביותר וכו'. ולא כתבו נמי דחזקה דאשה (גריע) [גרועה]. משום דשמעתין לר"ה אזלא ואיהו ס"ל לעיל וסתות דאורייתא חזקה אורח בזמנו [בא]. וא"כ קודם זמן הוסת היא מסולקת מדמים מן התורה והו"ל חזקה מעליא. משו"ה הוצרכו לומר דרוב ומצוי מתנגד להחזקה כנ"ל. וע"ז שפיר סובב והולך קו' אביי. אמנם לפ"מ דקיי"ל וסתות לאו דאורייתא א"כ אין לאשה שום חזקה לטהרה. ותו לק"מ קו' אביי כנ"ל וק"ל:


והנה בב"ב אמר אביי אנן נמי תנינא דרוב וקרוב הולכין אחר הרוב. ומייתי ממשנתינו. ודחי ליה רבא רוב ומצוי ליכא למ"ד. ונראה דאביי נמי ידע דדמי המקור מצוין הם ולא יחלקו במציאות בשלמא מה דאמר התם הדר ביה רבא מההיא אין צריכים לומר דהדר ביה וס"ל דדמי מקור אין מצויים. אלא הדר ביה ממאי דאמר רוב ומצוי ליכא למ"ד ור"ח ברוב שאינו מצוי קאמר. מזה הדר ביה אלא ס"ל דר"ח ברוב ומצוי קאי וגם זהו צריכא רבא. אבל רוב שאינו מצוי לא אזלינן בתר רוב:


ובזה ניחא הא דפ' אלו מציאות דמצא גדי שחוט בין טברי' לציפורי דמיירי התם ר' חנינא ורבא ע"ש ובפר"ח סימן ס"ג וק"ל:


מ"מ נחזור להנ"ל דלא ניחא ליה דאביי יחלוק על המציאות. אלא הוה ס"ל כיון דבמשנתינו רוב ומצוי מועיל נמי נגד חזקת טהרה שלה ש"מ דבעלמא סגי ברוב שאינו מצוי נגד הקרוב לחוד כשאין חזקה מנגדתה. ורבא דחי רוב ומצוי ליכא למ"ד דס"ל דחזקה דאשה דמגופה חזיא לאו חזקה מעליותא היא וק"ל:


ובזה מיושב פסק הרמב"ם דגבי עגלה לא בעי יושבת בין ההרים. והא"ש דס"ל דר"ז דפריך התם ליזיל בתר רובא דעלמא ס"ל דר' חנינא דיוקא דמשנתינו קמ"ל. ומשנתינו רוב שאינו מצוי הוא כדאביי. והיינו ר"ז לטעמיה דס"ל לעיל ט"ז ע"א וסתות דאורייתא ובספק נמי מקיל אפי' באין לה וסת דכל לבעלה לא בעי בדיקה. א"כ אית לה חזקת טהרה מעליא. א"כ שפיר מוכח ממשנתינו דבעלמא סגי ברוב שאינו מצוי נגד הקרוב. לכן היה ק"ל מרובא דעלמא שאינו מצוי והוצרך (לשנויי) [לשנויא] דחיקא ביושבת בין ההרים. משא"כ להרמב"ם דוסתות לאו דאורייתא ואין לאשה שום חזקה וס"ל כרבא בתר דהדר ביה ודוקא רוב המצוי עדיף מקרוב ולא רוב שאין מצוי. ול"ק מרובא דעלמא שאין מצוי. ולא צריכי' לאוקמיה ביושבת בין ההרים דוקא ואל תשיבני אי ר"ז ידע מדיוקא דמשנתינו מדוע פריך אר"ח ולא אמשנתינו. י"ל דס"ל להרמב"ם כמ"ש הראשונים דאה"נ הו"מ להקשות כן אמשנת תשע חנויות עי' רא"ש שם:


ובזה י"ל גם פסק הרמב"ם בהל' יו"ט בסוגיא דזימן שחורים. והדבר מובן בעצמו ולא רציתי להאריך פה יותר. ויש בזה קצת סתירה למ"ש ביישוב פסק הרמב"ם כר"ה עי' וי"ל. ולקמן בשמעתין אי"ה יתיישב הרמב"ם באופן אחר:


תני ר"ח ע"ש בב"ב א"ר ש"מ מדר"ח תלת ש"מ רוב וקרוב הולכין אחר הרוב. וש"מ איתא לדר"ז. וש"מ קורבא דאורייתא וכ' שם מוז"ה במהרשש"ך דרובא דאוריית' דקאמר היינו רובא דליתא קמן דאלת"ה הא כבר משמע מדרוב וקרוב הולכין אחר הרוב ש"מ דרובא דאורייתא. אע"כ רובא דליתא קמן קאמר. ודבריו צריכין ביאור ממ"נ אי הוה רוב דמים מן המקור איתא קמן מנ"ל דליתא קמן דאורייתא מהא דר"ח. ואי הוה ליתא קמן א"כ הדרא קושי' לדוכתה שכבר נכלל זה במ"ש הולכים אחר הרוב והיינו הולכים אחר דם המקור. והרי הוא ליתא קמן לפי הנ"ל. ומוכח דליתא קמן דאורייתא ומ"ט קאמר עוד ש"מ רובא דאוריית'. ע"כ נ"ל לפרש דהנה בנב"י כ' דלכן מחייבי' על ביאת מקדש כל ז' ואסורה לבעלה נמי אע"ג דנגד חזקת הרגשה איכא (נמי) חזקת טהרה [נגדה] מ"מ כיון דקיי"ל מקור מקומו טמא וטמא' טומאת ערב עכ"פ אפי' אי יצא בלא הרגשה ולא הות נדה מ"מ טמאה משום מקור מקומו טמא. ואם כן פקע לה חזקת טהרה שלה ומטמאין טומאת ז' לחייבה קרבן על ביאת מקדש וכן הבועל לחייבו משום נדה ע"ש. וכל דבריו צע"ג דתינח דחזקת טהרה שלה פקע במה שכבר נטמאת טומאת ערב. מ"מ הא אי היה יוצא בלא הרגשה היתה מותרת לבעלה אפי' ביום הראשון. ואם כן נהי דחזקת טהרה שלה פקע מ"מ נוקמה אחזקת היתר לבעלה. ואין להתעקש ולומר כיון דעכ"פ צריכי' לחייבה על [ביאת] מקדש ולשרוף תרומה משום דאתרע חזקת טהרה שלה. אם כן ממילא נאסרה גם לבעלה. ז"א דאי תליא זה בזה אם כן אדרבה נימא איפכא ולא ניזיל לקולא להביא חולין בעזרה והוא פשוט ומבואר. עי' מ"ש תוס' בב"ק י"א ד"ה דאין. גם מ"ש ובנה יסודו דחזקה דהרגשה וחזקת טהרה שלה הם ב' חזקות המתנגדות. אינו מובן וכי חזקה דהרגשה חזקה בעלמא הלא הוא חזקה דאתיא מכח רובא דרוב הפעמים חזי' בהרגשה. וחזקת טהרה שלה אינו אלא חזקה בעלמא. ורובא וחזקה רובא עדיף:


ומעתה נבוא למאי דקמן דנ"ל מסברא דחזקת דם מהמקור משום שרוב דמים מהמקור זהו רובא דאיתא קמן. אך מה שנאמר שרובם יוצאים בהרגשה זהו רובא דליתא קמן. והמבין יבין שכ"ה באמת נמצא מה שמטמאי' לה טומאת ערב הוא מרובא דאיתא קמן דכיון דמחזקינן להדם שהוא מהמקור הרי היא טמאה לערב אפי' יצא בלא הרגשה. וע"ז אמר רבא בפשיטות ש"מ רוב וקרוב הולכים אחר הרוב ולא חיישינן למיעוט מהעלי'. אמנם מ"מ (נ"ל) [ס"ל] לרבא בפשיטות דר"ח לאו בטומאת ערב לחוד מיירי דהיה לו לפרש. אלא ע"כ גם בטומאת ז' מיירי. וע"כ משום רובא דהרגשה. ואם כן נולד מזה עוד דרובא דאורייתא פי' אפי' רובא דליתא קמן כרובא דהרגשה. וכמ"ש מוז"ה הנ"ל דעל ליתא קמן שייך [ש"מ] רובא דאורייתא. אבל על איתא קמן לא שייך ש"מ רובא דאורייתא. פשיטא הא קרא כתיב אחרי רבים להטות:


והנה האחרונים הקשו לפמ"ש תוס' בב"ב מאי קמ"ל ר"ח ת"ל ממשנת ט' חנויות וכ"כ לקמן בשמעתין. ותי' ריב"ם שם דקמ"ל דלא בעינן תרי רובא. ומקשים א"כ הא דאמר רבא ש"מ הולכי' אחה"ר היינו חד רובא. וא"כ מאי אמר תו ש"מ איתא לדר"ז היינו הך קמייתא. ולכאורה היה נ"ל דהו"מ לומר דר"ח קמ"ל אפי' רוב שאינו מצוי נמי. אלא דהריב"ם לא היה רוצה לתרץ כן משום ס"ד דאביי דלא נחית לחלק בין מצוי לאינו מצוי לכן תירץ ריב"ם דקמ"ל דסגי בחד רובא אבל על רבא דאמר ש"מ תלת שפיר י"ל דש"מ רובא עדיף פי' רוב שאינו מצוי דמט' חנויות הו"א דוקא מצוי קמ"ל מדר"ח אפי' אינו מצוי דהא השתא הדר ביה רבא וס"ל דם מקור אינו מצוי הוא. אלא לפמ"ש לעיל דלא הדר ביה רבא מן המציאות דמקור רוב ומצוי הוא עי' לעיל בביאור א"כ הדק"ל. ולכאורה י"ל לפמ"ש מהרש"א שם דה"ל לריב"ם לתרץ דקמ"ל ר"א אפי' ברובא דליתא קמן. ולפע"ד יש לומר דבחולין י"א ע"א בתחלת הסוגיא יליף איתא קמן מאחרי רבים. וליתא קמן מראשה של עולה ופרה אדומה וכדומה. ולפי אותה הה"א אה"נ י"ל כקו' מהרש"א הנ"ל אך במסקנא התם י"ב ע"א עי"ש בפירש"י מסקינן דבין איתא ובין ליתא קמן ילפינן מאחרי רבים ואין סברא לחלק ביניהם. וא"כ לפי המסקנא כיון דידעינן מט' חנויות דאיתא קמן עדיף מקרוב ה"ה ליתא קמן דהא מחד קרא נפקי תרווייהו ובחדא מחתא מחתינהו. ולא רצה ריב"ם לתרץ ר"ח לבר מהלכתא לכן אמר דר"ח קמ"ל דסגי בחד רובא. והא"ש קו' האחרונים הנ"ל דרבא מצי ס"ל ככמה אמוראי בתראי שם דהוי ילפי רובא דליתא קמן מילפותא אחריתי ושפיר קמ"ל רבא ש"מ הולכין אחר הרוב דליתא קמן ועדיין לא שמעינן הא דר"ז לכך קאמר עוד ש"מ איתא לדר"ז אלא דלפמ"ש לעיל ע"כ רבא ארוב דמקור קאי שהוא איתא קמן דאל"ה ק' קו' מהרשש"ך הנ"ל נמצא קשה קו' א' ממ"נ. וצ"ל דהריב"ם לא יפרש כהרמב"ם הנ"ל אלא ס"ל הדר ביה רבא לגמרי מהמציאות וס"ל מקור אינו רוב ומצוי ומפרש ש"מ רובא עדיף פי' ברוב אף ע"פ שאינו מצוי ודוק בכל זה:

